Η **Καταλίν Τσεχ** (γεννημένη στις 29 Ιουνίου 1988) είναι Καναδής καταγωγής Ουγγαρέζα γιατρός και πολιτικός. Εξελέγη ως Μέλος του Ευρωπαϊκού Κοινοβουλίου (ΕΚ) με το Κίνημα Momentum (μέρος της ομάδας του κόμματος Renew Europe) στις κοινοβουλευτικές εκλογές του 2019.

Νεανικά χρόνια και καριέρα
--------------------------

Η Καταλίν Τσεχ γεννήθηκε στις 29 Ιουνίου 1988 στο Μόντρεαλ του Κεμπέκ του Καναδά.  Η πρώιμη εκπαίδευσή της ήταν στο γυμνάσιο Τόλντι Φέρεντς στη Βουδαπέστη της Ουγγαρίας.   Αποφοίτησε από το Πανεπιστήμιο Σέμμελβαϊς. Το 2015 απέκτησε μεταπτυχιακό δίπλωμα στα Οικονομικά της Υγείας, Πολιτική και Νομική από το Πανεπιστήμιο Εράσμους του Ρότερνταμ.  Την ίδια χρονιά, η Τσεχ ίδρυσε την ομάδα Κίνημα Momentum μαζί με εννέα άλλους.  Η ομάδα έκανε εκστρατεία κατά της απόφασης της ουγγρικής κυβέρνησης να υποβάλει προσφορά για τους Θερινούς Ολυμπιακούς Αγώνες του 2024. Έκαναν αίτηση για δημοψήφισμα για το θέμα και συγκέντρωσαν περισσότερες από 266.000 υπογραφές. Αυτό είχε ως αποτέλεσμα η κυβέρνηση να αποσύρει την προσφορά της. 

Το Κίνημα Momentum έγινε κεντρώο πολιτικό κόμμα τον Μάρτιο του 2017.  Τον Αύγουστο του 2017 διορίστηκε στο διοικητικό συμβούλιο του κόμματος.  Η Τσέχ ήταν υποψήφια για το κόμμα στις βουλευτικές εκλογές της Ουγγαρίας το 2018.  Το κόμμα δεν κέρδισε καμία έδρα στο κοινοβούλιο και το διοικητικό συμβούλιο (συμπεριλαμβανομένης της Τσεχ) παραιτήθηκε.

Ευρωπαϊκό κοινοβούλιο
---------------------

Η Καταλίν Τσεχ ήταν υποψήφιος για το Κίνημα Momentum στις ευρωπαϊκές κοινοβουλευτικές εκλογές του 2019. Ήταν πρώτη στη λίστα του κόμματός της και εξελέγη ως μία από τις δύο ευρωβουλευτές (η άλλη ήταν η Άννα Ιουλία Ντονάτ) στην Ουγγαρία.   Στο Ευρωπαϊκό Κοινοβούλιο, είναι μία από τους οκτώ αντιπροέδρους της πολιτικής ομάδας Renew Europe.  Η Τσεχ είναι μέλος της Επιτροπής Βιομηχανίας, Έρευνας και Ενέργειας (από το 2019) και της Υποεπιτροπής Ανθρωπίνων Δικαιωμάτων (από το 2020). Από το 2021, είναι μέλος της αντιπροσωπείας του Κοινοβουλίου στη Διάσκεψη για το Μέλλον της Ευρώπης. 

Εκτός από τις επιτροπές της, η Τσεχ είναι μέρος της αντιπροσωπείας του κοινοβουλίου για τις σχέσεις με τις Ηνωμένες Πολιτείες.  Είναι επίσης υποστηρικτής της Διακομματικής Ομάδας του Ευρωπαϊκού Κοινοβουλίου για την καταπολέμηση της διαφθοράς,  της ευρωβουλευτικής συμμαχίας για την ψυχική υγεία  και της ομάδας ευρωβουλευτών κατά του καρκίνου.

Πολιτικές θέσεις
----------------

Το 2020, η Καταλίν Τσεχ και η Χίλντε Βάουτμανς υπέβαλαν μια ανοιχτή επιστολή, στην οποία μια ομάδα 23 μελών της ομάδας Renew Europe κάλεσε τον Ζοζέπ Μπορέλ να πιέσει για συντονισμένες κυρώσεις που στοχεύουν Κινέζους ηγέτες και αξιωματούχους, που ευθύνονται για παραβιάσεις των ανθρωπίνων δικαιωμάτων στα στρατόπεδα αναμόρφωσης της Σιντσιάνγκ και στο Χονγκ Κονγκ.

Παραπομπές
----------

1. 1 2  «Katalin Cseh». European Parliament. Αρχειοθετήθηκε από το πρωτότυπο στις 25 Αυγούστου 2019. Ανακτήθηκε στις 25 Αυγούστου 2019.
2. ↑  «EP 2019 Elections: Ones to Watch» (PDF). DeHavilland. σελ. 7. Αρχειοθετήθηκε (PDF) από το πρωτότυπο στις 24 Απριλίου 2019. Ανακτήθηκε στις 25 Αυγούστου 2019.
3. ↑  Cseh, Katalin. «Cseh Katalin: Március 15. üzenete» (στα Ουγγρικά). kerekasztal-mp.hu. Αρχειοθετήθηκε από το πρωτότυπο στις 25 Αυγούστου 2019. Ανακτήθηκε στις 25 Αυγούστου 2019.
4. 1 2 3  Mizsur, András (6 September 2017). «Momentum: Hogy egyedül mi növekedünk, az már önmagában győzelem» (στα hu). *Heti Világgazdaság*.. Ανακτήθηκε στις 25 August 2019.
5. 1 2  Varga, Áron (11 Απριλίου 2017). «Momentum Movement: Is there a bright future for the new Hungarian youth party?». Heinrich Böll Foundation. Αρχειοθετήθηκε από το πρωτότυπο στις 25 Αυγούστου 2019. Ανακτήθηκε στις 25 Αυγούστου 2019.
6. ↑  «Budapest főváros 06.számú egyéni választókerület (Budapest VIII. kerület) eredménye» (στα Ουγγρικά). National Election Office. 8 Απριλίου 2018. Αρχειοθετήθηκε από το πρωτότυπο στις 25 Αυγούστου 2019. Ανακτήθηκε στις 25 Αυγούστου 2019.
7. ↑  «Lemondott a Momentum elnöksége» (στα Ουγγρικά). Index. 5 Μαΐου 2018. Αρχειοθετήθηκε από το πρωτότυπο στις 5 Μαΐου 2018. Ανακτήθηκε στις 25 Αυγούστου 2019.
8. ↑  Juli, Boros (22 Δεκεμβρίου 2018). «Két női listavezetővel indul az EP-választáson a Momentum» (στα Ουγγρικά). 444. Αρχειοθετήθηκε από το πρωτότυπο στις 20 Μαρτίου 2019. Ανακτήθηκε στις 25 Αυγούστου 2019.
9. ↑  «Katalin Cseh». Renew Europe. Αρχειοθετήθηκε από το πρωτότυπο στις 10 Ιουλίου 2019. Ανακτήθηκε στις 25 Αυγούστου 2019.
10. ↑  Oltermann, Philip; Walker, Shaun; Giuffrida, Angela (27 May 2019). «An NBA star, a TV chef and a comedian: meet some of the new MEPs». *The Guardian*. Αρχειοθετήθηκε από το πρωτότυπο στις 1 September 2019.. Ανακτήθηκε στις 25 August 2019.
11. ↑  «ALDE Group becomes Renew Europe». Alliance of Liberals and Democrats for Europe group. 18 Ιουνίου 2019. Αρχειοθετήθηκε από το πρωτότυπο στις 13 Σεπτεμβρίου 2019. Ανακτήθηκε στις 25 Αυγούστου 2019.
12. ↑  Members of the delegation to the Conference on the Future of Europe European Parliament.
13. ↑  Members Αρχειοθετήθηκε 2020-12-03 στο Wayback Machine. European Parliament Intergroup on Anti-Corruption.
14. ↑  MEP Alliance for Mental Health: Our Supporters Global Alliance of Mental Illness Advocacy Networks.
15. ↑  MAC MEPs in the 2019-24 legislature Αρχειοθετήθηκε 2020-02-02 στο Wayback Machine. MEPs Against Cancer.
16. ↑  Florian Eder (July 24, 2020), EU must sanction Chinese leaders involved in Uighur oppression, say legislators *Politico Europe*.

|  |  |
| --- | --- |
| εικονίδιο Βιογραφίες | Πύλη Βιογραφίες |